එමෙන්ම කුඩාවැල්ල ප්‍රදේශයෙන් මුහුදු ගොස් අතුරුදන් වූ ධීවර යාත්‍රාව පිළිබදව ද මේ දක්වා කිසිදු තොරතුරක් වාර්තා නොවන බව ද ඔහු කියා සිටියා.මේ දිනවල පවතින්නේ අවිනිශ්චිත කාලගුණ තත්ත්වයක් හේතුවෙන් ආරක්ෂිත උපකරණ සහ ජීවිතාරක්ෂක කබා භාවිතය පිළිබද අනිවාර්ය සැලකිල්ලක් දැක්විය යුතු බවයි ධීවර දෙපාර්තමේන්තුවේ සෝදිසි මෙහෙයුම් පිළිබද සහකාර අධ්‍යක්ෂ පද්මප්‍රිය තිසේරා වැඩිදුරටත් සඳහන් කළේ.අයහපත් කාලගුණ තත්වය හේතුවෙන් යාපනයේ කච්චතිව් ප්‍රදේශයට නුදුරින් මුහුදේ අතරමංවූ ඉන්දීය ධීවර යාත්‍රාවක් ධීවරයින් හතරදෙනෙකු සමඟ නාවික හමුදාව ඊයේ බේරාගෙන තිබෙනවා.උතුරු නාවික විධානය විසින් මුර සංචාරයේ යෙදුණු අතරතුර මෙම ටෝලර් යාත්‍රාව මුහුදේ පාවෙමින් තිබෙනු නිරීක්ෂණය කිරීමෙන් අනතුරුවයි එහි සිටි පිරිස බේරාගෙන ඇත්තේ.